वियतनाम में नौका डूबने से 8 पर्यटकों की मौत  
वियतनाम में एक नौका डूब जाने से कम से कम आठ विदेशी पर्यटकों की मौत हो गई, जबकि पांच अब भी लापता है।
वियतनाम में एक नौका डूब जाने से कम से कम आठ विदेशी पर्यटकों की मौत हो गई, जबकि पांच अब भी लापता हैं। हादसा स्थानीय समयानुसार गुरुवार सुबह 5 बजे  हा लांग खाड़ी में हुआ। समाचार एजेंसी डीपीए के मुताबिक हा लांग खाड़ी के प्रबंधन बोर्ड के प्रमुख नगो वान हुंग ने बताया कि नौका में 22 लोग सवार थे, जिनमें से 21 विदेशी पर्यटक थे। बचावकर्मियों ने आठ शव ढूंढ़ निकाले हैं, जबकि नौ विदेशी पर्यटक को बचाया जा चुका है। अन्य पांच लापता लोगों की तलाश जारी है।   मरने वालों में ऐसे पर्यटकों की संख्या अधिक है, जो हादसे के वक्त सो रहे थे, जबकि जो डेक पर बैठे थे, वे बच गए।  उधर, क्वांग निन्ह प्रांत के एक सरकारी अधिकारी डो थांग ने बताया कि डेनमार्क, अमेरिका, ब्रिटेन, रूस और स्विट्जरलैंड सहित 11 देशों के पर्यटक यहां पहुंचे थे। गौरलतब है कि हा लांग यहां का एक प्रमुख पर्यटन स्थल है, जो हनोई से 170 किलोमीटर दूर है।